জানা যায়, আটিয়া ইউনিয়নের পরাজিত চেয়ারম্যান প্রার্থী (স্বতন্ত্র) মো: সাজ্জাদ হোসেন আজাদ ভোট পুন:গণনার দাবীতে কয়েক হাজার নারী-পুরুষ কর্মী সমর্থক নিয়ে মিছিল সহকারে সকাল সাড়ে ১০ টায় উপজেলা পরিষদ ভবন ঘেরাও করে। এ সময় বিক্ষুব্ধ জনতা মারমুখি হয়ে উঠলে পুলিশ তাদের ছত্রভঙ্গ করার চেষ্টা করে। পুলিশ সদস্যরা এক নারী কর্মীকে আঘাত করলে তারা পুলিশকে ধাওয়া করে। এসময় পুরুষ কর্মীরা পরিষদ ভবনের করিডরে ডুকে একটি মোটরসাইকেলে আগুন ধরিয়ে দেয় এবং পরিষদের সামনে রাখা ১০/১২টি মোটর সাইকেল ভাংচুর চালায়। পুলিশ অবস্থা বেগতিক দেখে থানার ভিতরে আশ্রয় নেয়। এ সুযোগে বিক্ষুব্ধ জনতা গ্রীল ভেঙে ভিতরে ডুকে উপজেলা পরিষদের বিভিন্ন দপ্তর ভাঙচুরের চেষ্টা চালায়। সেই সঙ্গে একদল নারী কর্মী উপজেলা নির্বাচন অফিসে হামলা চালায়। পরে পুলিশ সংঘবদ্ধ হয়ে থানা থেকে গুলি চালাতে চালাতে বিক্ষুব্ধ জনতাকে ধাওয়া করে। সেই সঙ্গে ৩টি টিয়ারশেলও নিক্ষেপ করে। এ সময় গুলিবিদ্ধ ও পুলিশের লাঠির আঘাতে ১০ জন বিক্ষোভকারী ও অন্তত ১০ জন পুলিশ সদস্য আহত হয়। পরে টাঙ্গাইল থেকে দাঙ্গা পুলিশ ও র‌্যাব-১২ এসে পরিস্থিতি নিয়ন্ত্রনে আনে।